السلام عليكم ورحمة الله وبركاته حد يفتح الادمن تفتح لي سكير بعد ازنكم لسه ما احد دخل هوست طيب ابدأ احنا لسه خمستاشر واحد آآ السلام عليكم ورحمة الله وبركاته
اه اهلا بكم في مادة جديدة. من مواد المحاسبة لكلية الاقتصاد والادارة الجماعة الاسلامية مينيسوت آآ الاقسام اللي موجودة معنا اقسام الاقتصاد الاسلامي وآآ وآآ والادارة والمحاسبة تقريبا اصلحي كده تلات اقسام دول ولا في اقسام تانية
اسلامي ونزم وادارة صح صح كده ومين تاني موجود موجود يا استاز محمد طيب آآ المحاسبة الادارية يعني والله انا كنت الترم ده كنت عايز اأجز الصراحة ما كنتش عايز اشرح كنت مكسل. ولكن المحاسبة الادارية هي اللي شجعتني ان انا انزل الترم ده واشتغل فيه اه مم
يعني اخد مادة محاسبة تانية واستكمالا لمسألة التكاليف. الناس ما شاء الله كلكم بقيتوا شاطرين دلوقتي في التكاليف وعارفين تبوبات التكاليف وتصنيف التكاليف. وان تقدر تحدد التكاليف المباشرة والتكاليف الغير مباشرة والتكاليف السابتة والتكاليف المتغيرة. وفهمتوا قصة التكاليف المختلطة
غيره من آآ محاسبات آآ من محاسبة التكاليف. قلنا الهدف من محاسبة التكاليف ان انت تحدد تكلفة المنتج. وبالتالي تقدر ان انت توصل آآ التكلفة المباشرة لوحدها وتحدد في الاخر مجمل الربح وتحدد آآ صافي الربح النهائي بعد ما تحدد حاجة اسمها التكاليف الصناعية غير مباشرة
احنا قلنا عندنا مراحل التكاليف وهي ان انا بجيب المواد المباشرة والاجور المباشرة والتكاليف الصناعية غير مباشرة. وبالتالي انت بتديني دي اجمالي التكاليف. لو انا عايز اجيب الربح لوحده هجيب ايرادات المبيعات انقص منها التكاليف بتاعة المبيعات
طب لو انا عايز اجيب منها بقى صافي الربح اقوم انقص منها التكاليف التسويقية والتكاليف الادارية او بيسموها التكاليف الاخرى عشان اجي في الاخر الصف الربح. طيب ايه علاقة المحاسبة الادارية
بمحاسبة التكاليف هو اصلا في آآ قديما كانوا بيعتبروا ان المحاسبة الادارية جزء من محاسبة التكاليف ولكن مؤخرا بدأت تكون المحاسبة الادارية مادة منفصلة او محاسبة او باب من ابواب المحاسبة المنفصل عن
محاسبة التكاليف الراجل بتاع محاسبة التكاليف دوره ان هو يحدد تكلفة المنتج. كل التكاليف اللي موجودة ولكن الراجل بتاع المحاسبة الادارية ده اعلى كعب شوية. تمام؟ يعني ايه اعلى كعب شوية؟ يعني هو راجل قاعد مزاجه حلو
ونفسه هادي ومش عمال يتتبع التكاليف بس اومال ده بيتتبع ايه؟ ده بيتتبع التكاليف الملائمة لاتخاز القرارات الاداري التكاليف الملائمة لاتخاز القرارات الايه؟ الادارية. معنى ذلك ان انت في الترم اللي فات وانت عمال تقول لي كل التكاليف متغيرة وسابتة
وشبه وشبه متغيرة ومختلطة وتكاليف تسويقية وتكاليف ادارية لو تفتكروا تبويبات التكاليف النهاردة انا بتكلم عن التكاليف الملائمة لاتخاز القرار. حد فاكر التكاليف الملائمة لاتخاز القرار الله يكرمك يا ماما
هل اه اه حد فاكر التكاليف الملائمة لاتخاز القرار هي لاي تكاليف هو بيقول لك التكلفة التي تختلف من بديل لاخر والتكاليف الايه؟ المستقبلية عندنا خط انتاجي قديم نجيب خط انتاجي جديد مكانه
ولا نفضل على الخط الانتاجي القديم اللي موجود عندي ايه اللي يخليني اخد قرار ان انا اشيل الخط الانتاج القديم واحط مكانه خط انتاجي جديد؟ مين اللي يقول لي المعلومة دي؟ هل الراجل بتاع المحاسبة
المالية ولا بتاع محاسبة التكاليف ولا بتاع المحاسبة الادارية؟ بتاع المحاسبة الادارية. يبقى بصوا يا جماعة الوزائف او بيسموها الخاصة بكل نوع من انواع المحاسبة مين اللي دوره ان هو يسجل القيد المحاسبي مدين ودائن اصل التزام زاد قلب. وعندنا ان شاء الله يعني آآ آآ محاضرة آآ تم تكليفي بها
امبارح اه يعني من الاخر تم تدبيسي فيها امبارح عن مبادئ المحاسبة المالية. عشان انا كنت وعدتكم عليها خلاص فانا هديكم ان شاء الله الادب تغيير الدورة والله يا استاذ محمد. يعني ده آآ في يعني يوم هيكون عن مبادئ المحاسبة المالية. خلاص؟ آآ ان شاء الله هيتم الاعلان عنها
اه خلال ايام في القسم بازن الله فانا عايز اقول ان دور المحاسب المالي هو ان هو بيسجل العمليات المالية او القيود اليومية عشان في الاخر يطلع لي بحاجة اسمها قائمة الدخل وقائمة المركز
او بيسموها التقارير المالية عشان كده اتسمت محاسبة مالية. تمام؟ انما التكاليف هو دوره ان هو يحدد تكلفة المنتج امال بتاع المحاسبة الادارية دوره ان هو يعمل ايه؟ انه ياخد قرارات ادارية او يطلع معلومات ملائمة لاتخاز القرارات الادارية
الراجل المدير او اللي في ايده القرار لو عايز ياخد قرارات ادارية يرجع لمين؟ يرجع للمعلومات التي اه اه تحصرها المحاسبة الادارية او اللي بيمدوا بها المحاسب الايه؟ المحاسب الاداري
يبقى انا عندي مهنة جديدة. اسمها مهنة المحاسب الايه؟ الاداري عندنا هنا في المحاضرة الاولى حاجة اسمها خصائص المحاسبة الادارية اهداف المحاسبة الادارية وزائف المحاسبة الادارية العلاقة ما بين المحاسبة الادارية والعلوم الاخرى والمحاسبة الادارية ووظائف الادارة واساليب وادوات المحاسبة الادارية وزي ما انتم عارفين انا
الطريق مش هو المقصود من آآ يعني مش هاجي اقول لك ايه آآ عرف المحاسبة الادارية او قل لي خصائص المحاسبة الادارية او اهداف المحاسبة مش هاجي اقول لك كده. تمام؟ انا عايزك تفهم الموضوع
عشان خاطر الموضوع اللي انا هتكلم فيه او الجانب النزري او الاطار النزري للمحاسبة الادارية هو اللي هيخليني ابقى فاهم المسائل لما هدخل جوة المسائل خصائص المحاسبة الادارية محاسبة داخلية. يعني ايه محاسبة داخلية؟ يعني الاغراض داخل الشركة
يعني انا رحت مصنع وانا عند حضراتكم في السعودية. تمام؟ المصنع ده بيصنع منتج كوزماتيكس مسلا او منزفات والمصنع ده بيدي لشركة توزيع بتبيع. خلاص؟ فهو بيسألني جوة اهو جوة المصنع بيقول لي ايه
اصنع جوة المصنع ولا صنع لدى الخير؟ مم. يعني اصنع المنتج ده عندي في المصنع بتاعي ولا اصنعه لأجل الغير مين اللي ياخد القرار ده بتاع التكاليف ولا بتاع الادارية
بتاع المحاسبة الايه؟ بتاع المحاسبة الادارية طيب القرار ده قرار داخلي ولا خارجي؟ عارفين الفرق ما بين القرار الداخلي او المحاسبة الداخلية والمحاسبة الخارجية ايه سؤال الضرايب الضرايب. الزكاة والدخل عندكم في السعودية. تمام؟ اتفاجأت انا بها الصراحة. ماشي
حاجة جميلة يعني ما لهاش دعوة بالزكاء خالص ولا هوبت من ناحيتها يعني ماشي الزكاة والدخل والضرايب. ماشي؟ هل دي محاسبة داخلية ولا خارجية؟ ها؟ خارجية. خارجية يعني ايه؟ يعني اللي اغراض خارجية
خلاص؟ دي اغراض ايه؟ لاغراض خارجية. يعني انت بتخاطب جهات خارج المنشأة. تمام؟ طيب المحاسبة القانونية اللي هي آآ المحاسب القانوني اغراض خارجية الرقابة الخارجية او الكنترول اوديت. الكنترول اوديت اللي بتبقى الاغراض المساهمين او الناس اللي هم مساهمين في الشركة بيخاطب المساهمين في الشركة. يبقى دي اغراض خارجية
انما لما اقول لك التحليل المحاسبي للقوايم المالية لغرض اعضاء مجلس الادارة. حساب زكاة لاغراض مجلس الادارة. تمام اه اه قرارات التسعير اه قرارات البيع ام التصنيع الداخلي ام التصنيع الخارجي؟ تمام؟ شراء خط انتاجي جديد محتاج للخط الانتاجي
القديم كل دي بيسموها محاسبة ايه؟ محاسبة داخلية. انتم هتلاقوني بطول في النظري قوي لان النظري ده والله لو اتفهم انت هتستمتع بالمحاسبة جدا جدا جدا خاصة المحاسبة الادارية لان المحاسبة الادارية محتاجة واحد دماغه حلوة مزاجه حلو شارب كوباية آآ آآ امريكان كوفي عشان انتم ما بتحبوش القهوة التركي ما اعرفش ليه! تمام؟ ومزاجه حلو
هو قاعد بياخد الايه؟ بياخد القرارات بتاعة التكاليف. تمام طيب المحاسبة الادارية تعتبر محاسبة تحليلية تفصيلية مين اللي كان فيكم اخر مرة عمال يقول لي ايه ؟ ده انت عمال تفسر في المتفصل. او عمال تدخل مناخيرك في كل حاجة في التكاليف. اه لانها اصلا
مناسبة تحليلية. يعني ايه تحليلية تفصيلية؟ يعني يقول له انت آآ انا عايز اصنع جزء من الانتاج جزء من المنتج بتاعي وليكن انا خليني في المسال بتاع الكوزماتيكس او الادوات بتاعة التجميل. او المنزفات
بيقول له المادة الخام اللي انا هعبيها دي اجيبها من برة جاهزة واعبيها ولا اصنعها جوة واركبها انا وبعدين ابيعها هيقول له طب تعال بقى نحلل التكاليف. هو انا النهاردة لو انا صنعتها جوة المصنع هصنعها بعشرة ريال
طب انا لو جبتها من برة هاجيبها بتمانية ريال بتاع التكاليف هم قالوا ايه؟ هاتها من برة المحاسبة الادارية قل له استنى. هاتها من برة ايه! هو انت هتنقل لها ببلاش
انت هتنقلها لسة اتنين ريال قال له اه قال له انت مش وانت بتنقلها. فيه مخاطر للنقل قل لهم انا هأمن هتأمن بقد ايه ؟ يقول له بريال خلاص؟ يقول له طب مش وانت بتنقلها ممكن تتبخر جزء منها؟ يقول له اه يقول له بقد ايه؟ يقول له كمان بريال
يقول له طب وانت جايبها المصنع مش انت هتجيب عمال ينزلوها ماشي وينزلوها يدخلوها في المخازن. اه ادي كمان ريال. طب وانت هتشتغل جاست ان تايم يعني هتصنع اول باول ولا انت هتخزن لازم تجيب تخزن الاول؟ لأ لازم تجيب تخزن ما انت مش زي ما تكون متصنع جوة المصنع فانت مش محتاج ايه مش محتاج تخزن لان
هعبيه. انما انت دلوقتي هتجيب من برة. يبقى انت المفروض يكون عندك استوك جوة في في المخزن. يبقى انت كده بقى عندك تكلفة تخزين. طب هو تكلفة التخزين دي مش محتاجة مخزن يبقى انت محتاج تأجر مخزن. طب وانت مش محتاج تأجر مخزن يبقى انت محتاج امين مخزن يبقى انت محتاج امين مخزن
طبيب قد كده مش هتضيف مديون داخل البرنامج المحاسبي عشان خاطر يبقى مسؤول عن المخازن ايوة الله ده انت كده بقى عندك تكاليف اخرى مرتبطة تفصيلية مرتبطة بالايه؟ بالمنتج. يعني الموضوع مش مجرد قرار ان انا هشتريها من برة
تمانية وهاصنعها جوة بعشرة ده الموضوع فيه تفاصيل كتير عشان كده بنقول يا محاسبة تحليلية تفصيلية خلاص طيب زي بالزبط كده مسلا يقول لك ايه انا هسافر للسعودية. هتسافر للسعودية بقد ايه؟ يقول لك انا هسافر للسعودية هو التأشيرة بالف ريال وتكت الطيران بخمس تلاف ريال
يبقى انا كده تكلفة الرحلة كم؟ ست الاف ريال. ها ايه رأيكم بس كده اخد القرار بناء عن كده ولا ده لسه فيه بقى ان انا هاكل وان انا اشرب والاقامة والسكن
وان كل المصاريف الملحقة بعملية الايه؟ لا وغير كده كمان. والوقت الضايع اللي انا سبته في مصر فانا سبت حد مكاني مصري يدير المشروع فبالتالي دي تكلفة علي عشان خاطر ان انا اسيب البلد لمدة عشرين يوم او خمسة وعشرين يوم. تمام؟ يبقى ازا هي محاسبة
تحليلية تفصيلية محاسبة موقفية. يعني ايه موقفية؟ يعني بتبين موقف المنشأة تمام؟ بتحط موقف للمنشأة النهاردة هل الموقف المالي للمنشأة النهاردة او موقف المنشأة النهاردة تقفل ولا ما تقفلش يعني ممكن المصنع
ياخد قرار انه يقفل او ان هو يصنع لدى الغير مقابل ان المحاسب الاداري قال له قرار الامهات ايوة بلاش قرار دي. ادى له معلومات فهو خد قرار. مين اللي خد القرار؟ مستخدمي المعلومات اللي انا هديهم المعلومات دول. ممكن يكون مدير
الادارة الفنية. ممكن يكون مدير الادارة الهندسية. ممكن يكون مدير الادارة العامة. ممكن يكون مدير ادارة المبيعات. ممكن يكون مدير ادارة المشتريات. على فكرة المحاسب الاداري يا جماعة بيخاطب كل الادارات اللي موجودة في الشركة
هو بيخاطب كل الادارات اللي موجودة في المصنع. مش بيكلم رئيس مجلس الادارة بس. ده الراجل بتاع البيع جاي بيقول له لو سمحت انا عندي مشكلة في التسعير. فاديني التكاليف
بناء عليها اسعار طلبيات خاصة ده الراجل بتاع المشتريات بيقول له لو سمحت اديني معلومات عشان خاطر اخد بناء عليها قرار ان انا اشتري من برة ولا اشتري من جوة؟
ده الراجل بتاع الانتاج بيقول له اديني معلومات عشان خاطر قرار اخد قرار ازا كنت تصنع داخل المصنع ولا اصنع خارج المصنع ده الراجل بتاع المدير الادارة العامة بيقول له قل لي اجيب الموزف الفلاني اللي هيكلفني اجر فلاني وهيكلفني اقامة
وهيكلفني اعباء فلانية ولا اجيب الموزف التاني اللي جاي من من السعودية فمش هيكلفني كل التكاليف بتاعة النقل والاقامة وغيره والكلام ده كله. تمام؟ وبناء عليه المحاسب الاداري بيبين موقف الشركة. وبالتالي بناء عليه انت بتقدر تاخد عنه قرارات. هو طبعا هي محاسبة القرار. يعني
تعتبر محاسبة القرار لان احنا قلنا فيها قرارات ادارية كتير طب المحاسبة الادارية توفر معلومات مستقبلية وحاضرة وتاريخية تمام؟ طب بتوفر المعلومات ديت ليه؟ عشان انت تساعده في اتخاز القرار اللي هو قلنا المالي او الاداري
طيب معلومات مالية ومعلومات غير مالية. زي ايه المعلومات المالية؟ المحاسبة الادارية بتوفر معلومات مالية ومعلومات غير ايه؟ غير مالية. المعلومات المالية ان يقول لك تكلفة الحاجة الفلانية كزا خلاص
المعلومات غير المالية يا جماعة ولو تفتكروا انا كنت مرة وانا بديكم في اول بداية محاسبة التكاليف قلت لكم معلومة هامة جدا ان احنا دلوقتي في اتخاز القرارات لم ولن نعتمد على المعلومات المالية فقط
ودي بيسموها من المداخل الحديسة للمحاسبة الادارية. وان شاء الله انا هكلمكم عنها. خلاص يعني ايه المداخل الحديسة للمحاسبة الادارية؟ ده في حاجة اسمها المحاسبة الادارية الاستراتيجية. وفيه حاجة اسمها المحاسبة الادارية البيئية. وفيه حاجة اسمها المحاسبة الادارية. فيه
في في اقسام كتير من انواع المحاسبة الايه؟ المحاسبة الادارية وهو بيقول لك ان فيه معلومات تانية غير مالية بتخليني اخد القرار حد يقدر يقول لي على معلومات غير مالية تقدر تخليني اخد القرار
او تخليني اغير القرار اسمع صوتكم كده الله يكرمكم عشان انا يعني عشان بس ما احسش ان انا نايم يعني الو حد يقدر يقول لي معلومات غير مالية طب اكتبوا في الشات
معلومات غير مالية قانون جديد مثلا قانون جديد حلوة عجبتني والله معلومة غير مالية وهتخليني آآ اغير القرار بتاعي تمام وقانون الضرايب عندكم في السعودية خلى ناس كتير جدا جدا تغير قراراتها
قانون الاستسمار عندكم في السعودية خلى ناس كتير جدا تغير قراراتها قانون الضرايب خلاك تغير القرارات لان انت هتبقى عندك تكلفة اضافية على المنتج في مسألة الاستيراد. فهيخليك تاخد قرار ان انت تشتري
او تستخدم المنتج الايه؟ المنتج المحلي بيقول لك ان احنا عندنا معلومات غير مالية تانية ممكن تخليني اخد قرار زي مسلا ان موزف غاب موزف غاب موظف قدم استقالته دي معلومة مالية ولا معلومة غير مالية؟ معلومة غير مالية. طب دي هتأسر علي في ايه؟ هتأسر علي في الوقت الضايع
وهتأسر علي ان انا اجيب عمالة ماهرة ادربها تاني فبالتالي ديت هتزود عندي التكاليف. فبالتالي هتخليني اغير القرار بتاعي في ان انا امشي الموزف ولا امشيش الموظف بصوا واحد عنده شقة
عنده مقر اداري المقر الاداري ده متعود ان هو بيأجره في الشهر بالف ريال خلاص والراجل اللي عنده مستقر وجميل وبيدفع الايجار الشهري بتاعه الف ريال ما فيش اي مشكلة
وجه بعد سنة قال له والله ده الايجارات زادت فانا هزود عليك يا عم محمد الايجار بدل ما هو الف هخليه الف وخمسمية تمام؟ راح الراجل اللي مأجر عندك راح قايل لك ايه؟ الف وخمسمية. لا يا عم انا هامشي. انا ايه
ما يلزمنيش الموضوع ده طب هو مشي وسابك متوقع انه يسيبك مدة قد ايه على ما تأجر الشقة او تأجر المقر؟ شهر شهرين مسلا طب الشهرين دولت يعملوا معك ايجار قد ايه؟ يعملوا معك ايجار الفين
لو انت قسمت الالفين على السنة يبقى انت كده خسرت في الايجار الشهري المتين جنيه. يبقى انت المفروض وانت بتاخد القرار اللي هو الوقت اللي هو انت هتقعد فيه بيسموه ايه ؟ وقت ضائع. او وقت غير مستغل
لازم تقسم تكلفة الوقت غير المستغل على الايجارات بتاعة الشهر او على المدة بتاعتك الايجارية وتنقصه من الايجار المتوقع انت لو في دماغك الف وخمسمية يبقى انت كده هتبقى كسبان الف وتلتمية اه خلاص اخد قرار ان انا اشتغل
طب لو انت كنت عايز تزود متين واتصدرت في المتين ؟ لأ ما تتصدرش يا عم سبه زي ما هو. لان اصلا مجرد ما هو يسيبك شهرين فهو هيبوز لك الايجار بتاع السنة ايه ؟ بتاع السنة
انتم فهمتم المعلومات من غير مالية دي بتخليني اخد قرارات عاملة ازاي ؟ بتخليني اغير القرار اصلا الاداري بتاعي تمام؟ المحاسبة الادارية توفر معلومات عن التكاليف والايرادات الايه؟ الاخرى. وطبعا هي اصلا جزء كبير جدا من المعلومات اللي عندي. بتبقى معتمدة
على محاسب بالتكاليف ولكن بتاخد التكاليف الملائمة لاتخاز الايه؟ القرار. يبقى ادي الخصائص بتاعة المحاسبة الادارية. طب ما انت لو هتقرا لو هتقرا انت خصائص المحاسبة الادارية في لوحدك كنت هتقراها ازاي
محاسبة داخلية محاسبة تحليلية محاسبة موقفية ايه يا عم في ايه؟ احنا مش جايين نقرا احنا مش في الكتاب. احنا عايزين نقرا افهم هو ليه بيقول ان دي من خصائص المحاسبة الادارية
وانت ممكن اصلا بعد كده لو قعدت تجتهد تطلع لي خصائص اخرى. لان الخصائص مش حاجة ايه؟ مش حاجة توقيفية. آآ او فيها نص او فيها دليل ان هي ديت الايه
الخصائص المحاسبة الادارية بس. لو ممكن تطلع خصائص ايه؟ اخرى طب اهداف المحاسبة الادارية توفير المعلومات الملائمة في عمليات اتخاز القرار اهو. الكلام اللي انا قلته لك في الاول خالص. معلومات الملائمة لاتخاز القرار
رقم اتنين لمساعدة الادارة في التخطيط المستقبلي بيسموه التخطيط الاستراتيجي. تمام؟ ان هي بتقول للشركة خلال الفترة اللي جاية نضيف المنتج ده ولا ما نضيفهوش احنا ممكن يا جماعة من تحليل التكاليف
والبيانات بتاعة المعلومات المالية والغير المالية اضيف منتج واشيل منتج تمام؟ ودي هتبقى خطة استراتيجية بالنسبة لي. يعني ممكن نقول للناس انت لا آآ انت بتشتغل في منتج مسلا او في مصنع. كل شهر ضيف لك منتج جديد
عشان تقول للعميل ايه ؟ ده انا عملت منتج جديد اهو جربه تمام؟ طب ايه اللي يخليني ان انا اقول للمنتج ده ينفع ان انا انزله ولا ما انزلهوش؟ ان انا عندي تكاليف سابتة كده كده بتحملها
لو انا نزلت منتج النهاردة بيشيل جزء من التكاليف السابتة لأ ده انا انزله. طب لو بيستر معي بس للبريك ايفين او نقطة التعادل ومش بيحقق ارباح بس تشيل جزء من التكاليف السابتة وماله وننزله
فده بيخليني اخد قرارات استراتيجية ان انا اضيف منتج ولا ما ايه ولا ما اضيفش طب لو منتج بيخسر من التكلفة بتاعته الفعلية؟ يعني انا بجيبه بدي له مواد خام وبدي له
اجور بعشرة ريال وانا ببيعه بتسعة. لأ ده ما تبيعهوش اصلا خلاص طب مين اللي قال لك المعلومة دي ؟ الراجل بتاع التكاليف اللي هو بناء عليه خد منه المحاسب الاداري وبالتالي يطلع لك معلومات بيقول لك خد بالك انت المنتج ده بتخسر فيه
التاني بيقول له خد بالك تكاليف المنتج ده كزا وما لوش دعوة المحاسب الهلالي جه بيقول له ايه خد بالك التكاليف اللي انت طلعت لك من الراجل بتاع محاسبة التكاليف دي بتقول
ان انت عندك المنتج ده ما بتكسبش فيه والمنتج ده بتكسب فيه. فخد بالك يا يا ادارة التصنيع يا تقل لي التكاليف بتاعة المنتج. خدي بالك يا ادارة البيت زودي عدد الوحدات المباعة من المنتج ده. وقل لي عدد الوحدات المباعة من المنتج ده لان احنا اصلا ما بنكسبش منه
تمام توفير المعلومات الملائمة لمساعدة الادارة في الرقابة على الانشطة التشغيلية لانه طبعا بيبقى مراقب كل الايه؟ التكاليف والارقام وبتبقى مكشوفة بالنسبة له. وتوفير المعلومات الملائمة لمساعدة مساعدة الادارة في تقييم الاداء
الافراد والوحدات الفرعية طبعا كل وحدة عندي انا عارف تفاصيلها وكل فرد عندي انا عارف تفاصيله تمام؟ واحد بياخد عشر تلاف ريال والانتاجية بتاعته عشر ساعات في اليوم والعشر ساعات دي بينتج فيهم ميت وحدة
وواحد تاني بياخد عشر تلاف والساعات بتاعته عشرة ولكن الانتاجية بتاعته كم بينتج تمن وحدات في اليوم. يبقى مين يبقى انا عرفت ان انا اتابع الافراد واقول اه. ده ده ينفع ان انا ازوده كمان مرتبه واخليه اتناشر. والتاني ينفع ان انا
طب خلاص ده ده انا اقلل مرتبه اخليه كم؟ اخليه تمانية. كل القرارات دي كانت بناء عن ايه؟ بناء عن المعلومات اللي جاية من المحاسب الاداري اللي ختم مين؟ اللي ختم للراجل بتاع محاسبة التكاليف
توفير المعلومات الملائمة لترشيد الادارة اي ترشيد القرارات الادارية. يعني بيقول لك ده قرار رشيد رشيد يعني ايه؟ يعني بناء عن مرجعية علمية وبناء على ارقام فعلية مش بناء على الهواء مش وهو قاعد كده يقول لك ايه ايه رأيك نضيف في طب ايه رأيك نزود المنتج ده؟ تخيل كده واحد شغال بالبلدي كده ومش متابع تكاليفه ومش متابع اي
حاجة يقوم قايل لك ايه بص ايه رأيكم آآ نضيف المنتج الفلاني قوم انت راجل بتاع محاسبة تجريب تقول له سانية واحدة بس هو انت حضرتك عارف تكليفي بالمنتج الفلاني
يقول لك لأ. طب خلاص انت هتضيفه ازاي؟ هتسعره ازاي يقوم الراجل بتاع المحاسبة الادارية دي يقول له ايه؟ هو انت عارف جدول موضوع ده اصلا التكاليف دي هل هي المعلومات دي بمزاجنا ولا مش بمزاجنا؟ دي حاجة اصلا يعني
ناخد فيها القرار ولا ما ناخدش فيها قرار؟ ده اصلا احنا لازم نضيف المنتج ده. لازم نضيف المنتج ده ليه؟ لانه هيشيل جزء من التكاليف الايه؟ السابتة. واحنا عندنا تكاليف سابتة
فاحنا عايزين نزود عدد المنتجات لان احنا مش عارفين نزود عدد الوحدات المباعة من المنتجات القديمة فبالتالي احنا لازم ناخد قرار ان احنا نضيف منتج كل فترة يبقى شفت القرار هيجي منين؟ القرار هييجي بناء عن المعلومات الملائمة لاتخاز القرار
وظائف المحاسبة الادارية تجميع البيانات والمعلومات من مصادرها المختلفة ماشي؟ نجيب بقى معلومات من بتاع المحاسبة المالية ومن بتاع محاسبة التكاليف. ويجيب معلومات من السوق اللي برة ويجيب معلومات من الشركات الاخرى
ويجيب داتا من السوشيال ميديا ومن قواعد البيانات اللي موجودة عشان كل ده بناء عليها يطلع البيانات الملائمة لاتخاز القرار تحليل البيانات والمعلومات وتصنيفها في مجموعات متجانسة هيقسم بقى يصنف المعلومات. ثم تقييم المعلومات وتحديد المعلومات الملائمة منها. ثم ترتيبها حسب اهميتها وتحديد المعلومات غير الملائمة ثم
بعد شفت الراجل عمال يعمل ايه ؟ الاول هو جمع بيانات محلل البيانات قيم المعلومات وشاف منها مين اللي ملائم لاتخاز القرار ومين فيها اللي مش ملائم لاتخاز القرار سم توفير وتوصيل المعلومات الملائمة للمستويات الادارية المختلفة بالمنشأة
على شكل تقرير لمساعدتها في التخطيط والرقابة وتقييم الاداء واتخاز القرارات يعني الراجل ده قاعد مزاجه حلو؟ جمع كل البيانات حللها السما قيمها خد منها الملائم لاتخاز القرار بس. وبعد كده راح واخد المعلومات الملائمة لاتخاز القرار ده. اه دي معلومة ملائمة لاتخاز قرارات في ادارة
البيع اقوم نوصلها لبتوع ادارة البيع في معلومات ملائمة لاتخاز القرارات الناس بتوع ادارة المشتريات يبقى انا اوديهم الناس بتوع ادارة المشتريات دي معلومات ملائمة لاتخاز القرار بتاع الادارة العامة التخطيط الاستراتيجي. يبقى انا اديها للادارة الايه؟ العامة
دي معلومات ملائمة لاتخاز القرارات الخاصة بادارة الانتاج او ادارة التصنيع يبقى انا اوديها لادارة التصنيع دي خاصة بادارة التسويق. موديها لادارة التسويق. يبقى انت كمان مش بتاخد المعلومات الملائمة لاتخاز القرار وتقوم راميها في الشركة
ده انت بتاخد المعلومات ملائمة لاتخاز القرار وتقدمها لمتخز القرار الخاص بهذه المعلومات فقط طب ايه الفرق ما بين المحاسبة الادارية والمحاسبة الادارية هو ايه العلاقة ما بين المحاسبة الادارية والمحاسبة المالية
بيقول المحاسبة المالية تاخد بشكل اساسي اطراف خارج المنشأة. بتكلم مين بيتكلم مستخدمي القوائم المالية ومستخدمي القوائم المالية دي بيبقوا مين في الاخر الناس اللي هم بيسموها الجهات المعنية. يعني الضرايب
ماشي؟ المساهمين فبتخدم بشكل اساسي الاطراف الخارج الايه؟ المنشأة التانية بتخدم شكل اساسي ادارة الايه ادارة المنشأة المحاسبة المالية الزامية هل انت ملزم باخراج التقارير المالية قايمة الدخل قائمة المركز المالي. قائمة التدفقات النقدية. قائمة حقوق الملكية. الايضاحات المتممة للقوايم المالية. وطبقا لمعايير التقارير المالية اللي هي
تمام ما اعرفش انتم خدتوها ولا لأ. وانتم بتدرسوا المحاسبة المالية تمام واختيارية في المحاسبة الادارية حسب رغبة ادارة المنشأة. ادارة المنشأة هي اللي بتقول له اه انا عايز اخد المعلومات دي. لا انا مش عايز اخد المعلومات دي. انت ساعات بتدي له معلومات بزيادة. تمام؟ انت ساعات
بتدي له معلومات اقل على حسب حاجة الايه؟ الشركة او على حسب حاجة الناس اللي بتدير داخل الشقة تمام طيب توفر معلومات اجمالية عن المنشأة ككل. ده وضع المنشأة ككل من فوق كده. ايراد المبيعات ناقص تكلفة البضاعة المباعة. يديني مجمل الربح. انا
منه تكاليف التسويق التكاليف الادارية تديني صبر ربح دي معلومات عامة الاصول عندي في المنشأة اصول سابتة بميت الف اصول متداولة بمتين الف. والتزامات سابتة بميت الف والتزامات متداولة بمتين الف
خلاص يبقى انت وحقوق الملكية بتساوي كزا. يبقى انت كده بتديني معلومات عامة عن الايه؟ عن الشركة انما المحاسبة الادارية بتديني معلومات تفصيلية عن الوحدات الفرعية للمنشأة. طيب المحاسبة الادارية المحاسبة المالية توفر معلومات تاريخية فقط
تاريخية فقط يعني بتقول لك ايه؟ يعني بيقول لك تكلفة المباني تكلفة الاساس تكلفة السيارات تمام؟ بالتكلفة التاريخية بتاعتها يعني انا كنت شاري سيارات من خامس سنين بكزا. كنت شاري مبنى من عشر سنين بكزا. كنت جايب تأسيس واثاث
ومعدات وادوات للمنشأة بكزا. كل ده فين الماضي خلاص؟ انما المحاسبة الادارية بتتكلم عن التاريخ يعني الماضي والحاضر والمستقبل وفر معلومات تاريخية وحاضرة ومستقبلي طيب المحاسبة المالية توفر معلومات من اليا فقط
انما المحاسبة الادارية توفر معلومات مالية او معلومات غير ايه؟ غير مالية زي ما قلنا من شوية يعني تخيلوا كده مسلا واحد زي آآ محمد سامي مسلا راجل ما شاء الله عنده اكسبرينس وعنده خبرة في علوم مسلا معينة
خلاص والراجل ده قامة وقيمة ما شاء الله عليك يا استاز محمد يعني. تمام؟ فاحنا خدناه موزف عندنا في الشركة هل عشان انا جبت الراجل ده هيضيف للشركة ولا مش هيضيف للشركة لو هو راجل كوالي فاين ؟ يعني راجل يعني راجل عنده وراجل آآ يعني
دراسات وابحاس وخبرات عملية في السوق. هيضيف للشركة ولا مش هيضيف للشركة؟ هيضيف للشركة طب السؤال هل ده بيزهر في القوايم المالية يعني انا هاجي في جوة قايمة المركز المالي. اقوم كاتب ايه؟ محمد سالم اصل سد
ينفع ينفع ولا ما ينفعش؟ لأه طبعا ما ينفعش ان انا اسجل واحد عنده اكسبيرينس احطه في القائمة المالية. تمام؟ ولكن ينفع بقى من ضمن معلومات المحاسبة الادارية ان انا اقول له ايه؟ خد بالك
الراجل ده لو جه عندنا ده هيعمل كزا وهيعمل كزا ولا كزا والسي في بتاعه بيعمل كزا وبناء عن المعلومات اللي هي غير مالية ان الراجل عنده كزا وان الراجل سنه كزا
بيتكلم لغة كزا ولغة كزا ولغة كزا. يبقى ازا بناء عن المعلومات دي انا هبدأ ان انا اخد قرار ايه؟ اخد قرار اداري. فاللي بيوفر المعلومات المالية والغير مالية المحاسبة الادارية
اما المحاسبة المالية اسمها مالية يعني بتطلع معلومات مالية فقط قد يحكم اعداد تقاريرها واقعة قوائمها معايير ومبادئ ومحاسبية متعارف عليها اللي احنا قلنا اللي هي معايير الجاب. اللي هي تمام؟ والمعايير بتاعة تمام
ايه معايير التقارير الايه؟ المالية الدولية. تمام؟ طيب انما المحاسبة الادارية لا يحكم اعداد تقاريرها وقوائمها معايير ومبادئ محاسبية ايه؟ معينة وبيسموها النسبة اللي عايزة تفتح دماغها شوية بيسموه افصاح اختياري. افصاح اجباري. المحاسبة المالية افصاح اجباري. اجباري يعني ايه؟ يعني انت
الزم ان انت تطلع القوايم المالية طبقا لمعايير المحاسبة الخاصة بالدولة اللي انت موجود فيها. يعني السعودية لها معايير مصر لها معايير امريكا لها معايير انجلترا لها معايير. الكويت لها معايير وهكزا. كل دولة لها معايير. فانت ملزم باعداد القوائم المالية طبقا لهذه المعايير. انما بالمحاسبة الادارية
طبقا لمزاج مين؟ صاحب المنشأة. طبقا لمزاج مين؟ الادارة. طبقا للطريقة اللي الراجل المدير عايز يقرا بها التقارير. يعني انا ممكن مسلا واحد يجي قدم لي تقرير يقوم قايل لي ايه
وقال لي والله احنا عندنا آآ تكاليف التكاليف بتاعة المصروفات كزا. الايجار كزا والاجور والماية والكهربا. ومسلا آآ المناديب. ماشي؟ بتاعة البيع ويديني ارقام اقوم قايله ليه؟ بص انا ما بعرفش اقرا ارقام
يقول له ما انت عايز ايه؟ قل له عايز نسب حول لي الارقام دي لنسب نسبة مصروف الايجار الى اجمالي المصروفات قد ايه؟ وكل رقم يزيد عن عشرين في المية ولا رقم كبير لو سمحت
عامل لي عليه بالفسفور كده عشان خاطر ابقى انا عيني تيجي عليها على طول. مين اللي اخترع الشكل ده؟ ومين اللي قال له اعمل الشكل ده؟ انا. صاحب القرار اللي هقرا القوائم المالية
اقول له لو سمحت لما تيجي تقدم لي تقرير ما تقوليش مسلا مسلا انا بشتري من نورا وتسكت لأ انا بشتري من نورا عبدالله هارون كزا تمام؟ اللي هي في منطقة الرياض. لأ مش منطقة الرياض. في الشمال ولا الجنوب ولا الشرق ولا الغرب. ما شاء الله الرياض كبيرة جدا ما كنتش
كبيرة كده. تمام؟ الشمال ولا الجنوب ولا الشرق ولا الغرب تمام؟ طيب اللي هي رقم تليفونها كزا اللي هي بتشتري بتشتري مني مشتريات من عشر تلاف الى عشرين الف شفت انا اللي عمال اقول له زود في التقرير كل مرة حاجة. فكل ما يجي لي بالتقرير اقوم قايل له ايه لأ طب ضيف كمان عمود
يجيب لي المعلومة اقول له طب ضيف لي لو سمحت عمود كده قل لي هي العشر تلاف دي لعشرين الف دي. بتشتري منهم قد ايه من الصنف الف وقد ايه من الصنف باء وقد ايه من الصنف جه
طب لو سمحت ممكن تقول لي هو الاسعار اللي هي بتشتري بها انهي فئة يعني بتشتغل انت مسعر لها ما لو انا عندي كزا سعر اقول له لو سمحت قل لي التسعير اللي انت مسعره به فيبقى
بناء عليه انا اللي بزود التقرير بتاعي. كل ما يكون المحاسب الاداري. عشان كده بنقول يا جماعة المحاسب الاداري ده راجل مبدع خلاص؟ ده راجل ايه؟ ده راجل جميل. كل شوية عمال يضيف لي
حاجة ويضيف لي حاجة في التقرير ويطور في التقرير ويحسن في التقرير. انما الراجل بتاع المحاسبة المالية ده مع احترامي ليه؟ هو على طول بيطلع ايه؟ ايه القوايم المالية قايمة الدخل وقايمة مركز مالي. انما انت دورك كمحاسب اداري ان انت تطلع تقارير تقارير تقارير تقارير كتيرة جدا. تمام؟ بحيس ان انت تطلع
كل المعلومات اللي عندك. سواء الراجل طلبها او ما طلبهاش لان هو في الاول وفي الاخر هو اسمه افصاح اختيار ولا يفصاح اجباري التقارير دي بتاعة المحاسبة الادارية. لأ اختياري مش اجباري
تمام؟ المحاسبة المالية هي اجباري. لانك بتطلع طبقا القوايم طبقا للمعايير المحاسبية. اما المحاسبة الادارية هي افصاح ايه؟ افصاح اختياري. يعني انا كانت رسالة الماجستير بتاعتي بحاجة اسمها قائمة الارباح المبدئية
قائمة الارباح المبدئية دي اصلا مش موجودة في المعايير ده بيسموها او بيسموها افصاح اختياري. طب وانت بتطلعها ليه؟ انا كنت بقول للراجل المستسمر بقول له خد بالك الارقام اللي طلعت لك في قايمة الدخل اللي موجودة قدامك اللي المحاسب المالي طلعها لك الارقام دي غير حقيقية
كل غير حقيقية ليه ؟ اقول له يا سيدي ده انت عندك السنة دي مطلع لك رقم صافي الربح تحت بمية الف ريال بس خد بالك ان المية الف ريال دول منهم نتيجة تغير في سعر الصغر
حصل كنت انا عاين شوية دولارات الدولارات دي كسبت تمام فمن ضمن الارباح اللي اسرت في رقم صافي الربح اللي موجود عندك تحت ده هي الارباح الناتجة عن التغير في صيد الصالة
تمام؟ خد بالك. ايوة مش ارباح غير تشغيلية غير حق غير حقيقية بيسموها ارباح المرة الواحدة ومصروفات المرة الواحدة انا كنت بعمل ايه في المصروفات والايرادات دي؟ بشيلها من قايمة الدخل
ليه؟ عشان المستسمر السنة الجاية تخيل كده ان المستسمر انت وزعت عليه ارباح السنة دي نتيجة ارتفاع في اسعار الصرف. ماشي؟ خمسة وعشرين في المية. هو السنة الجاية منتزر كم
ازا ما كانش منتصر السبعة وعشرين في المية وستة وعشرين في المية هيبقى اقل حاجة في دماغه انه ياخد كام الخمسة وعشرين تمام؟ طيب وبناء عليه فانت المفروض تقول له ايه؟ خد بالك. انا هاديك السنة دي خمسة وعشرين في المية
انما ده مش الربح الحقيقي اللي انت المفروض تتعود عليه. الربح الحقيقي اللي انت المفروض تتعود عليه تعال لي بقى اما اشيله لك اشيل لك الاهلاكات واشيل لك الارباح الغير عادية واشيل لك المصروفات الغير عادية. الايرادات المرة الواحدة والمصروفات المرة الواحدة. فبالتالي يديك صافي الربح الحقيقي اللي هو كان هيطلع بكام؟ في عشرين
كده الراجل المرة اللي جاية وهو منتزر ان هو ياخد كم يا اما ياخد عشرين في المية بياخد واحد وعشرين في المية اتنين وعشرين في المية. انما ان هو فكرة انه يوصل للخمسة وعشرين في المية وانه يعدي الخمسة وعشرين في المية. لأ دي كانت طفرة
حصلت مرة واحدة مش آآ دائمة داخل ونفس الوقت في الخسائر. ممكن اقول له ان انا الخسائر اللي حصلت عندي دي نتيجة كورونا. نتيجة آآ آآ انخفاض قيمة الجنيه بتاعنا مسلا زي ما انا في مصر الجنيه راح في داهية فبالتالي ايه ما ينفعش
ان انا ابني قرار بناء عن الطفرة اللي حصلت سواء كانت بالزيادة او الانخفاض اللي حصل سواء كان آآ ده آآ يعني شيء مفاجئ انا وانا انا طولت عليكم في الجزء ده بس الجزء ده مهم جدا يعني انا انا زي ما قلت لكم دايما انا مش عايز اجري خلاص واهم حاجة عندي ان انا ايه
اقلب وامشي. خلاص؟ لأ انا عايز انا اه يعني اطول في الموضوع ده عشان تفهموا الموضوع اكتر وبتتميز معلومات التاء بدرجة بدرجة دقة اعلى نسبيا. حيس تراجع من مراجع ايه؟ من مراجع خارجي. لان انت المحاسبة المالية بتضيع
القوايم المالية الاول وبعد كده بيجي مراجع داخلي يراجعها وبعد كده بيجي مراجع خارجي يعتمدها فبالتالي المعلومات اللي طالعة في القوايم المالية دي ما حدش ينفع يقول لي دي دي ارقام ايه ؟ ملعوب فيها. ملعوب فيها ازاي ؟ ده انت اتراجعت عشرين مرة عشان تطلع القايم دي. وبعدين ده لو الارقام دي ملعوب فيها المحاسب القانوني يروح في داهية
خلاص؟ فيبقى الارقام بتاعتها دقيقة جدا جدا جدا. تمام؟ طب المحاسبة الادارية هل معلوماتها دقيقة بنفس الدقة بتاعة المحاسبة المالية؟ لا. هنا اقول لك دي معلومات ليست بنفس درجة الدقة بتاعة معلومات المحاسبة المالية خاصة المستقبلية من هنا كلها قائمة على الايه
هانعمل ها نتوقف انا قلت لك اصلا من شروط التكاليف انها تكون ملائمة لاتخاز القرار انها تكون تكلفة ايه؟ مستقبلية. فمين مين اللي يقدر يقول لي انت المستقبلية دي دقيقة. ده احنا كنا المرة اللي فاتت لو تفتكروا في التكاليف كنا بنعمل حاجة اسمها تكاليف معيارية
بعد كده نجيب تكاليف ايه فعلية وبعدين نقارن ما بين الاتنين يطلعوا لنا الايه؟ يطلعوا التقديرية والفعلية فيطلعونا ما بين الاتنين حاجة اسمها ايه؟ الانحراف في التكاليف الانحراف ده يا اما يكون في صالح المنشأة. يا اما يكون في غير صالح الايه؟ المنشأة. لو تفتكروا الموضوع بتاع الفروق بتاعة التحميل. فاكرين فروق التحميل
تحميل فاكرين ماشي استاز احمد حاسس ان الجروب ده نام ولا ايه؟ ولا انا ولا انتم مش الجروب اللي انا كنت بشتغل معه قبل كده فين بشير انت فين يا بشير؟
بشير فين واللي مش معناها في الجروب ده ايه الفرق ما بين المحاسبة الادارية ومحاسبة التكاليف محاسبة التكاليف توفر معلومات تاريخية فقط المحاسبة الادارية بوفر معلومات تاريخية وحاضرة ومستقبلية محاسبة التكاليف
توفر معلومات عن عناصر التكاليف فقط المحاسبة الادارية توفر معلومات عن عناصر التكاليف والايرادات واخرى تمام مباراة وتتويج هو مش المباراة خلصت مباراة خلصت من ساعتها تقريبا ماشي طيب من محاسبة التكاليف
تركز الاهتمام على المعلومات التكاليف قصيرة الاجل فقط. يعني المعلومات الايه؟ القريبة اللي هي في خلال السنة بتاعة اللي انا شغال فيها باحسب فيها التكلفة انما المحاسبة الادارية تهتم بمعلومات التكاليف قصيرة الاجل
ومتوسطة الاجل وطويلة الاجل تمام؟ يبقى المحاسبة الادارية يا جماعة ممكن نقول ان هي محاسبة ادارية استراتيجية انا عايز اقول لك ان من ضمن ادوات او اساليب المحاسبة الادارية الحديسة حاجة اسمها المحاسبة الادارية الاستراتيجية
تمام طيب علاقة المحاسبة الادارية والعلوم غير المحاسبية المحاسبة الادارية وعلم الاقتصاد يوفر علم الاقتصاد بعض المفاهيم زات الاهمية لمجالات واهتمامات المحاسبة الادارية اللي هي للقيام بدورها في توفير المعلومات الملائمة للمستويات الادارية. تمام يا لولو مسلا تكلفة الفرصة البديلة
التكلفة التفاضلية الحدية كل دي متاخدة منين؟ المفاهيم دي متاخدة منين تكلفة الفرصة البديلة وتكلفة تفاضلية والتكلفة الحدية كل دي المفاهيم دي لا مش من المحاسبة يا محمد يا سالم دي من الاقتصاد
دي منين من الاقتصاد. علم الاقتصاد بيوفر المعلومات دي لمين؟ للمحاسبة الادارية عشان تساعده في آآ اتخاز القرارات. طيب المحاسبة الادارية وعلم الاساليب الكمية انتم زي ما انتم فاكرين لو كنت بقول لكم آآ في محاسبة التكاليف ص بتساوي الف زائد باء سين دي احصا
تمام ما احنا ازاي بنستخدم الاحصا في فصل التكاليف المتغيرة عن الايه؟ عن السابتة. فاحنا بنحتاج الاساليب الكمية خلاص؟ اللي هي زي نزرية الاحتمالات والمعدلات الرياضية وتحليل التعادل زي ما هنيجي بعد كده اللي هو الجزء بتاع البريك ايفين او نقطة التعادل فاكرينه خدناه في المحاسبة الادارية
يبقى المحاسبة الادارية ساعات بتحتاج علم للاساليب الكمية زي نظرية الاحتمالات والمعاملات الرياضية وتحليل التعامل تساعدنا في آآ توفير المعلومات الملائمة للمستويات الادارية المختلفة العلوم السلوكية حاجة زي مفهوم المشاركة ومفهوم الحوافز لو عايزة تكافئ حد من الايه؟ من الموزفين. طيب
المحاسبة الادارية ووزايف الادارة طبعا المحاسبة الادارية اصلا اتسمت محاسبة الادارية لانها بتساعد الادارة او بتوفر المعلومات اللازمة للادارة في اتخاز القرارات. فبالتالي هي لها علاقة مباشرة بالتخطيط والرقابة واتخاز القرارات. طب التخطيط ازاي؟ بتساعد المحاسبة الادارية في توفير المعلومات اللازمة لترجمة واهداف وخطة المنشأة في شكل
موازنات تقديرية. يعني انت بتدي موازنات تقديرية بيسموها تمام؟ او الموازنات التخطيطية. خلاص؟ وبتسلمها للادارة وبعدين الادارة هي بتعمل بناء عليه الاستراتيجيك او التخطيط بتاع الايه الشركة. تمام؟ طيب الرقابة وتقييم الاداء
بتوفر معلومات عن الاداء المستهدف اللي هي الموازنات التقديرية. ومعلومات عن الاداء الفعلي. فبالتالي تقدر تقيم الاداء بتاع المنشأة يعني انت بتقول للراجل النهاردة انا والله تكاليف الانتاج بتاعتي او تكلفة مسلا العمالة المباشرة
او تكلفة الخط الانتاجي القديم. آآ بيكلف كزا او من المتوقعة اسف من خط الانتاج الجديد اللي هو الانتاجية بتاعته كزا. واللي حصلت كزا لو انا عامل موازنة تقديرية للمصروفات بتاعة قسم المشتريات كزا وهم
المصروفات الفعلية اللي عملوها كزا. تقدر بناء عليه تقيم الاداء ولا ما تقدرش تقيم الاداء تقدر تقيم الاداء. تقدر تراقب وتشوف الناس دي فعلا اشتغلت ولا ما اشتغلتش ولا لا؟ تقدر؟ انتم عارفين الموازنات التقديرية ديت يعني ايه
حد يعرف امسلة لموازنة الموازنات التقديرية مسال على موازنة التقديرية بص يا سيدي عندك موازنة للمواد الخام عندك موازنة للاجور المباشرة عندك موازنة للتكاليف الصناعية غير مباشرة. عندك موازنة لتكاليف الانتاج. عندك موازنة لتكاليف المشتريات. عندك موازنة نقدية
عندك موازنة عامة خلاص عندك موازنة للاجور والمصروفات العمومية والادارية موازنة المصروفات العمومية والادارية كل دي موازنات انت بتعملها ليه؟ عشان بتقول لي للمصنع احنا متوقع خلال الفترة اللي جاية. يعني انا انا دلوقتي عايز اعمل موازنة عامة للشركة. اعمل ايه
اجيب الراجل بتاع المبيعات واقول له لو سمحت اعمل لي موازنة للمبيعات. الموازنة دي يعني خطة مستقبلية مش ميزانية ها؟ الميزانية عن اللي فات موازنة عن اللي جاي ايراداتك ومصروفاتك
وبعدين اقول للراجل بتاع المشتريات اديني موازنة باحتياجاتك خلال الفترة اللي جاية وبعدين اقول للراجل بتاع الموازنة النقدية خد من ده وخد من ده واعمل لي الموازنة النقدية بتاعتك. عبارة عن الاجور والمرتبات والمصروفات
الكهربا والماية وغيره وغيره وغيره. وبناء عليه انا هاخد كل الكلام ده على بعضه واعمل حاجة اسمها الموازنة العامة للايه؟ للشركة. يبقى انا عامل حسابي ان انا السنة دي هصرف
ميت الف ريال. المية الف ريال دول منهم؟ تمانين الف ريال او آآ ستين الف ريال رايحين للادارة العامة. عشرين الف ريال رايحين لادارة المشتريات عشرين عشرين الف ريال رايحين لادارة الايه؟ لادارة المبيعات. خلاص؟ اجي بقى بعد نهاية السنة اقوم قايل له ايه؟ ها الادارة العامة صرفته قد ايه؟ يقول له والله صرفنا خمسين ومبقينا عشرة
لا ده انتم كويسين تعالوا نكفئكم تمام؟ كده دي مكافأة طب الناس بتوع المشتريات كنتم المفروض تصرفوا قد ايه عشرين؟ ده احنا صرفنا خمسة وعشرين ده انتم عليكم عجز. طب ممكن تجيب لي لو سمحت تقول لي انت صرفت الخمسة ديت في ايه؟ واعمل تحليل الانحرافات دي. وبناء عليه يا اما يا اما
على العجز يا اما خلاص اقول له طب انا قبلت الخمس تلاف وادفعهم وهكزا يبقى بناء عن المعلومات بتاعة الموازنات التقديرية ومعلومات مقارنة بالتقرير بالاداء الفعلي بناء عليه ان انا اقدر اعمل رقاب رقابة
وكمان في نفس الوقت عمل تقييم للاداء اتخاز القرارات وهي تساعد المحاسبة الادارية في توفير المعلومات الملائمة عن بدائل القرار. وبالتالي زيادة درجة المعرفة وتخفيض درجة عدم التأكد لدى متخز القرار وبالتالي ترشيد عمليات اتخاز القرار. المسألة بقى اسمها مسألة عدم التأكد. اللي هو مسألة ايه؟ المخاطر والقرار ده
قرار فيه خطر قد ايه ونسبة الخطر قد ايه وبناء عليه الراجل لما بيجي ياخد قرار بياخد قرار رشيد يعني سليم تمام وبيبقى بناء عن معلومات ملائمة لاتخاز القرار لما قال مسألة بدائل القرار يعني ايه بدائل القرار؟ يعني يقول له مسلا
دايما تلاقينا في المحاسبة الادارية. اشتري خط انتاجي ولا اسيب الخط الانتاج اللي موجود؟ اضيف منتج ولا ما اضيفش منتج؟ ازود السعر؟ ولا افضل على السعر اللي انا موجود فيه
طيب اجيب عمالة ماهرة؟ ولا ادرب العمالة اللي موجودة عندي؟ طيب آآ اجيب مسلا ازود آآ ازود فرع فرع المنشأة بتاعتي داخل السعودية ولا افتح فار عليها خارج السعودية؟ تمام؟ طيب اقفل الاستورز واشتغل اون لاين اقفل المخازن واشتغل اون لاين ولا افضل
شغال اون لاين واوف لاين. تمام؟ طب ازود في الكامبين بتاعة الفيسبوك؟ ولا ازود في الكامبين بتاعة التيك توك. تمام؟ لان ما عندكوش فيسبوك ما شاء الله. يبقى انا دي كلها
بناء عن المعلومات اللي موجودة عندي والبدائل بتاعة القرار عشان خاطر ان انا اقدر اقارن ما بين اتنين وبناء اختار الادارة تختار ما بين الايه انما لو اديت للادارة قرار واحد بس خلاص يبقى هي مش هتقدر بديل واحد بس يبقى مش هتقدر تاخد تفاضل ما بين البدائل
سادسا اساليب وادوات المحاسبة الادارية التقليدية والحديسة ودي بقى من الحاجات الجميلة ان المحاسبة الادارية في محاسبة ادارية قديمة تقليدية وفي محاسبة ادارية ايه؟ حديسة. الاساليب كلها على بعضها اللي موجودة حتى الان. اسلوب الموازنات التخطيطية اللي احنا قلناه من شوية اللي هو بتاع ان انا ادي
الراجل آآ يعني موازنات تقديرية للفترة اللي جاية آآ الاسلوب التاني بيسموه تحليل التعادل انتم بقيتوا شاطرين فيه بقى يعني ما حدش يقول لي تحليل التعادل ده انتم خدتوا حجم مبيعات التعادل وخدتوا
قيمة مبيعات التعادل وخدتوا نقطة التعادل وخدتوا هامش المساهمة وقيمة هامش المساهمة وخدتوا نسبة هامش المساهمة كل الكلام ده خدتوه في الفصل اللي انا اديته لكم مؤخرا في المحاسبة بتاعة التكاليف
طيب اه اسلوب التكاليف المعيارية برضو انتم فهمتم يعني ايه تكاليف معيارية؟ يعني متوقعة. وبعدين بعد ما اعمل تكاليف معيارية اروح اجيب التكاليف الفعلية. وبعدين اشوف الفرق ما بينهم واجب الانحرافات اللي حصلت وحلل الانحرافات
وبعدين هنشوف ايه الاسباب في الانحرافات ازا كانت اسباب طبيعية خلاص احملها على التكلفة. وازا كانت اسباب غير طبيعية فيتحملها صاحبها سواء كان بقى موزف ايا كان والا تحمل على الارباح والخسائر
طيب اسلوب محاسبة المسئولية ماشي؟ من المسئول عن هزه التكلفة خلاص واسلوب التحليل المالي ان انا احول الارقام بتاعتي اللي موجودة داخل الشركة الى نسب وبناء عليه اقدر هاخد قرارات لان السنة اللي فاتت بصوا يا جماعة اقول لكم معلومة مهمة جدا في النقطة دي
مين اللي صاحي معي؟ نجلاء محمد سالم ركزوا معي كده موجودة كمان. جومانا الناس اللي صاحية معي دي انا النهاردة بقول لك انا كسبت في سنة عشرين واحد وعشرين مليون ريال
وكسبت في سنة عشرين اتنين وعشرين سبعميت الف ريال ايهما افضل؟ المليون ريال ولا السبعميت الف ريال مليون ريال. المليون ريال قل له اه مليون ريال نركز في المعلومة التانية
رأس المال بتاعي السنة اللي فاتت كان مليون ريال لما انا كسبت مليون ورأس المال بتاعي السنة دي كان خمسمية الف ريال لما انا كسبت كم آآ قصدي رأس المال بتاعي كان آآ مليون ريال فانا كسبت مليون ريال. عليهم
انما راس المال بتاعي في السنة اللي بعدها اللي انا كسبت فيهم سبعمية كان رأس المال بتاعي فيه كم؟ خمسميت الف بس ايه رأيك؟ مين الافضل المليون ولا السبعمية السبعمية افضل
تمام ليه لان المكسب في السنة الاولانية كان كم؟ كان مية في المية المكسب في السنة التانية مية وعشرين في المية خلاص مع ان في الظاهر ان الرقم الاولاني كان مليون والرقم التاني كم؟ سبعمية
عشان كده انت حضرتك كمحاسب اداري ما ينفعش تقرا ارقام. امال تقرا ايه اقرا نفهم تمام انا بقول لك ان النهاردة انا تكلفة العمالة تكلفة العمالة عندي السنة دي ميت الف ريال
وتكلفة العمالة عندي السنة اللي جاية مية وعشرين الف ريال. ده عبء لأ ارجع اسأل هو انا لما كان عندي مية الف ريال كان حجم المبيعات بتاعتي قد ايه وكان عدد العمال بتاعتي قد ايه
طب كانت ايراد المبيعات بتاعتي قد ايه فلو انا نسبت تكلفة الاجور والعمالة اللي هي بميت الف دي لايراد مبيعات بمتين الف بقت خمسين في المية بس لو انا نسبت نفس المية دول
ليه ؟ عائرات مبيعات ميت الف لأ كده بقت مية في المية وبناء عليه انت لما تيجي تقرا الرقم بتاع تكلفة العمالة ما ينفعش تقراه لوحده. لازم تشوف انت انتجت قد ايه. لازم تشوف ساعات العمل قد ايه. لازم تشوف عدد الوحدات
اللي انت بعتها قد ايه عشان بناء عليه تقدر تاخد قرار فده بيسموه التحليل المحاسبي للقايم المالي. طب التحليل المالي؟ معناه ايه؟ معناه ان انا اشوف السهم بتاعي في البورصة عامل ازاي او الارقام بتاعتي
او او يعني لو انا فرقت ما بين تحليل المحاسبي والتحليل المالي ان انا اشوف الورقة بتاعتي او الشركة بتاعتي ديت قيمتها في البورصة عاملة ازاي الجروس بتاعها النمو بتاعها في الشركة في البورصة عامل ازاي ؟ فيه ناس اصلا بتكسب من الاوراق المالية
تمام اكتر ما تكسب من معدل العائد اللي جاي من الايه؟ من الورقة. ماشي وطبعا يعني انتم آآ معنا آآ محمد انت اللي قلت لي شغال في موضوع الاوراق المالية تقريبا. تمام؟ ما شاء الله ايه يعني موضوع التحليل المالي يكون بالنسبة لك مهم جدا
طيب اسلوب التحليل التفاضلي ان انا افاضل ما بين بديلين. وبناء عليه اخد البديل الايه؟ البديل القطري. اسلوب التحليل للانحرافات احنا قلنا من شوية ان انا عندي انحراف اسيبه ولا افضل اعمل تحليل للانحرافات ديت عشان خاطر اعرف ما هي اسباب الانحرافات؟ وايه اسباب طبيعية؟ ولا اسباب غير طبيعية؟ تمام
طب ولو ايه اسبابها طبيعية اعمل فيها ايه ؟ حاعملها على التكاليف ولو اي اسباب غير طبيعية اعمل فيها ايه اقوم قايل له تعالى الاسباب غير الطبيعية دي نشوف سببها
ولو السبب بتاعها شخص بعينه احملها للشخص ده يعني انا مسلا لقيت عجز في المخزن العجز في المخزن ده نتيجة ايه نتيجة ان حصل تبخر للمادة الخام وهي نسبة التبخر بتاعتها عشرة في المية وهي فعلا اتبخرت نسبة عشرة في المية. يبقى ازا خلاص المادة الخام اللي كانت عندي جوة بمية بقت تكلفة عندي مية وعشرة. ده تلقائي يعني لازم يتحط عليها
او بتخس في الميزان. يبقى انت لازم تزود التكلفة بتاعة الخسسان دي ساندي عن التعقيد عندنا ما اعرفش اسمها التخفيض عندكم. تمام؟ ان هي ايه تزودها على قيمة الايه؟ زودها على قيمة المنتج. تمام
طيب لو الحاجة اللي جوة المخزن اتسرقت لأ تعالى بقى مين اللي سرق المادة دي؟ اللي سرق المادة دي مسلا اكتشفنا عن طريق الكاميرات جبنا امين المخزن هو اللي سرق
خلاص يبقى امين المخزن هو اللي يتحمل تمام؟ طب لا ده مش امين المخزن. ده اتسرقت لان هي حطيناها برة فوقعت واحنا مش عارفين مين اللي سبب ما وصلناش للسبب في الاخر؟ قال لك خلاص يبقى
محمل على حساب الارباح والايه؟ والخسائر لان لم نستطيع تحميل آآ الشخص يعني حد بعينه ولا قدرنا نوصل لما هو السبب في هزه الانحرافات. ادوات اخرى مسل نموزج القياسي المتوازن للاداء
وده الكلام بقى كبير قوي يعني ايه بعيد يعني عنكم دلوقتي يسبوه ماشي واسلوب آآ الادارة الاستراتيجية للتكلفة ودولت بيسموه من الادوات الحديسة للمحاسبة الادارية. خلاص ده وده يعني اخر اخر حاجة في المحاكمة اللي طلعناها في دكتوراه. ماشي؟ آآ
درست موضوع قياس الاداء المتوازن تمام واسلوب الادارة الاستراتيجية للتكلفة عشان خاطر انت بعد كده بتقدر تقيم المشروع عن طريق النمازج الحديسة من او المداخل الحديسة من المحاسبة الايه؟ الادارية
آآ انا كده النهاردة خلصت المحاضرة الاولانية. يعني الهاند اوت والكتاب اللي موجود كتاب ظريف. آآ مبسط طريقته جميلة الكتاب التاني او الحقائب التانية ما لقتش منها محاسبة ادارية ما كانوش عاملين محاسبة ادارية لان هم كانوا حاطينها اجواء محاسبة التكاليف. ولكن النموزج اللي احنا شغالين به
آآ جيد آآ اللي عايز يتبعه كان في ناس بتسألني بتقول تطبع ولا ما تطبعش لا اطباع خلاص احنا هنشتغل منه ان شاء الله اه جزاكم الله خيرا واحسن الله اليكم
السلام عليكم ورحمة الله وبركاته